Brande: 339 plase geraak – Vrystaat Landbou
"Manne, die Here was baie goed vir ons. Ons het baie om voor dankbaar te wees. Niemand is dood nie." Dit is die woorde waarmee 'n vergadering gister, 27 Oktober 2020, in Boshof begin het.
Tommie Esterhuyse, vise-president van Vrystaat Landbou (VL), sê dat die organisasie 'n vergadering met die landbouvereniging-voorsitters van die brand geteisterde Wes-Vrystaat belê het om 'n behoefte bepaling te doen.
Volgens Boeta de Waal, voorsitter van Boshof Agri, dui die inligting tot dusver versamel dat 339 plase oor 'n area van ongeveer 100 000ha deur die brande geraak is. Die finale oppervlak behoort teen die einde van die week bekend te wees.
Intussen stroom skenkings deur die publiek steeds in. Die gemeenskappe van Hertzogville en Boshof word oorval deur skenkings van kruideniersware, veevoer, water en vars groente